PRIMĂRIA MUNICIPIULUI SATU MARE 
Compartimentul Guvernanță Corporativă
Nr. 44342/27.07.2026
  

           În temeiul prevederilor art.136 alin.(8) lit. b) din OUG nr. 57/2019 privind Codul Administrativ, cu modificările și completările ulterioare, 
           Compartimentul Guvernanță Corporativă formulează următorul:


RAPORT DE SPECIALITATE

privind aprobarea mandatării domnului Masculic Csaba ca reprezentant al U.A.T. Satu Mare în Adunarea Generală a Acţionarilor APASERV Satu Mare S.A. pentru votarea proiectului de hotărâre înscris la art. 2 pct. 1 din Hotărârea Consiliului de Administraţie nr. 31/2026


Apaserv Satu Mare S.A. este o societate comercială înfiinţată şi aflată sub coordonarea şi autoritatea Consiliului Local al Municipiului Satu Mare, având concesionat serviciul public de alimentare cu apă şi canalizare pentru U.A.T. Orașu Nou, Halmeu, Turulung și Porumbești. 
Ca urmare a recepției lucrărilor la rețelele de canalizare, stațiile de pompare a apelor uzate și stațiile de epurare realizate prin investițiile Unităților Administrativ-Teritoriale din aceste zone, Apaserv Satu Mare S.A. a solicitat deschiderea de noi puncte de lucru. Această măsură este necesară în vederea obținerii autorizațiilor de mediu și pentru desfășurarea activităților specifice codului CAEN 3700 – Colectarea și epurarea apelor uzate. 
Prin Hotărârea Consiliului de Administraţie al APASERV SATU MARE S.A. nr. 30/19.06.2026 s-a aprobat deschiderea noilor puncte de lucru, iar prin Hotărârea C.A. nr. 31/19.06.2026 s-a dispus convocarea Adunării Generale a Acționarilor. 
Obiectul prezentului raport îl constituie acordarea mandatului reprezentantului U.A.T. Municipiul Satu Mare în A.G.A., domnul Masculic Csaba (desemnat prin Dispoziţia nr. 771/26.10.2024), de a vota „pentru” aprobarea deschiderii noilor puncte de lucru ale societății, astfel cum sunt identificate în Raportul APASERV SATU MARE S.A.,  privind deschiderea de noi puncte de lucru înregistrat sub nr. 9923/04.06.2026
Având în vedere necesitatea extinderii infrastructurii operative a operatorului regional APASERV SATU MARE S.A., obținerea autorizațiilor de mediu necesare funcționării legale a rețelelor de canalizare și stațiilor de epurare/pompare, precum și respectarea cadrului legal și de guvernanță corporativă aplicabil. 
Compartimentul Guvernanță Corporativă avizează favorabil proiectul de hotărâre și propune spre dezbatere și adoptare Consiliului Local al Municipiului Satu Mare proiectul privind mandatarea domnului Masculic Csaba să voteze „pentru” proiectul de hotărâre înscris la art. 2 pct. 1 din Hotărârea C.A. nr. 31/2026. 

